Wynmaker: DP Burger | Vrouekeur
written by Anlie Janse van Rensburg 04/04/2017
DP Burger is die algemene bestuurder en wynmaker by GlenWood Vineyards op Franschhoek
Hy het in 1991, na voltooiing van sy nasionale diensplig, as wingerdboukundige by GlenWood aangesluit. Op daardie stadium was daar slegs 1,2 hektaar chardonnay op die plaas en DP se hoofdoel was die ontwikkeling van die plaas.
Hy beskou homself as 'n natuurlike wynmaker, wat die natuurlike eienskappe van kultivars probeer uitbring sodat dit vir die kliënt kan "sing".
DP en sy vrou, Mariska en hul twee kinders, Kristie (16) en Divan (12) woon op die plaas. Mariska het haar eie konstruksiemasjiene wat sy aan die gemeenskap verhuur en sien om na die daaglikse aktiwiteite van hul kinders. DP sê die voordeel om daar te werk, is die voorreg wat hy het om sy kinders in die plaaslug groot te maak en dat hy en Mariska die berge as speelgrond vir hul Arabierperde het.
Daar is niks wat vinnig gebeur in die wynbedryf nie. Goeie druiwe en wyn produksie neem tyd!
Wie is jou wynmaakhelde en na wie gaan jy vir raad? Hy is altyd bereid om vrae te antwoord en raad te gee. Hy maak nie net uitstekende wyn nie, maar het ook ´n wonderlike vermoë en spesiale manier om die wyn te bemark en aan die publiek aan te bied.
Die stigma van onderbetaalde werkers wat sleg behandel word, is 'n absolute mite volgens my. Indien daar nog sulke gevalle in die bedryf voorkom, moet dit uitgeroei word.
GlenWood is 'n klein boetiekkkelder met 'n klein, maar interessante, reeks. Die GlenWood Grand Duc Noblesse is laat verlede jaar vrygestel en doen werklik uitstekend. Daar is ook 'n nuwe wyn, die GlenWood 2016 Sauvignon Blanc/Semillon versnit vrygestel, waaroor ek baie opgewonde is.
Wat was jou drome op skool oor die beroep wat jy eendag sou gaan volg?
As plaasseun en oud-skolier van Boland Landbouskool in die Paarl was my passie altyd die landbou.
Dit bou brûe en verhoudings.
Op die regte plek met die regte geselskap en kos.
Die vestiging van "handelsmerk GlenWood".
Wat is die uitdagings om 'n wynmaker in Suid-Afrika te wees?
Om rustig te bly ten opsigte van wynstyle; die mark het 'n manier om wynmakers te forseer om style te verander om by die mark te pas. Ja, dit is belangrik, maar aan die einde van die dag moet ek as wynmaker die beste wyn maak wat die GlenWood-terroir vir my gee om mee te werk. Dit bly altyd die hooffokus en uitdaging.
Wat is die grootste fout wat verbruikers tuis maak met die a. skink; b. stoor of berging; c. pasmaats met kos van wyn?
a) Moenie die glas tot oorlopens toe vol gooi nie! Daar is nog!
b) My boodskap aan verbruikers is altyd: as die wyn lekker smaak, drink dit! Daar is nog!
c) Ek probeer dié boodskap uitkry: selekteer eers jou wyn en dan die dis/kos wat jy daarmee wil geniet. Tans is die wyn die duurste komponent op die spyskaart.
Hulle glo jy moet sauvignon blanc in die jaar van produksie drink. Ek wens ek kan mense uitwys dat 'n goed verouderde sauvignon blanc 'n uitstekende wyn is.
Die regte was altyd in my agterkop.
Ek geniet chardonnay verskriklik baie, maar shiraz is ook 'n passie. Chardonnay kan baie vergewend wees en die robuuste karakter van die shiraz-druiwe en die slyping daarvan, geniet ek baie.
Ek probeer as wynmaker op 'n gereelde basis baie ander wyne proe. Daar is 'n wonderlike wêreld daar buite met fantastiese wyne. Klim uit jou boks en probeer soveel as moontlik voor die bus jou omry.
My oorlede pa het altyd 'n mooi beskrywing van 'n wyn gehad: "Dit sit so mooi op my tong". 'n Europese toeris het eendag na die gistende chardonnay-vate gekyk en gesê: "It's like poetry in motion". Dit was vir my baie mooi gestel.